بلوچ ءِ دُعا
غنی پھوال
جندءِ مئے دودمان بہ بیت بیا دُعا کنیں
زندگ بلوچ ءِ شان بہ بیت بیا دُعا کنیں
آزادی ءِ چراگ ھما کوہ ءِ روشنیں
ھر لوگ ءَ مئے بلان بہ بیت بیا دُعا کنیں
شالا نمیریں اکبر ءُ بالاچ ءُ خالد ءَ
کُربان سر ءُ مئے جان بہ بیت بیا دُعا کنیں
بیرک بلوچی شان ءِ پدا ” میری ” ءِ سرا
آزادی ءِ نشان بہ بیت بیا دُعا کنیں
کُشتگ غلامی ءِ منا ڈُکًالیں نوبت ءَ
ساہ ءَ را ساہ مان بہ بیت بیا دُعا کنیں
واجہ ءُ میری ءِ نوں جتگ کرن ءُ باری ءَ
ھر گُژنگ ءَ را نان بہ بیت بیا دُعا کنیں
مذھب نہ ذات ءُ رنگ ءِ ادا پَرک ءُ ِپیر بیت
تہنا بلوچی تران بہ بیت بیا دُعا کنیں
وشتر چہ جنًتانی غنی سُھر ءِ ماڑیااں
پھوال ءِ تئی گِدان بہ بیت بیا دُعا کنیں